У чланство Централног комитета Савеза комуниста Југославије укључен је 1946. године, а касније је поново биран на Петом, Шестом, Седмом и Осмом конгресу СКЈ. Од 1945. године је био члан Политбироа ЦК СК Србије, а од Седмог до Десетог конгреса СКС биран је за члана ЦК СК Србије. Уређивао је партијске часописе „Комунист“ и „Партијска изградња“ и био главни и одговорни уредник „Борбе“ (1963—1969). Објавио је низ текстова у часописима, штампи и посебним издањима.